הלבנת שיניים בלייזר היא אחד מתוך טיפולי שיניים בלייזר רבים שניתן לבצע כיום באופן נוח על ידי רופא שיניים מתאים. אחת השאלות שהגיעה אליי היא מבחורה בת 23 שטענה ששיניה ישרות מאוד, אך הצבע שלהן מפריע לה. כאשר היא ניגשה לרופא השיניים שלה, הוא הציע לה למרוח חומר מסוים מספר פעמים (הלבנה כימית) וציין שלהערכתו, צבע השיניים לא ישתנה באופן משמעותי.
במקרה זה, שבו צבע השיניים צהבהב, קיים סיכוי טוב שהשיניים יובהרו משמעותית. היתרון של הלבנת שיניים בלייזר (אולי טוב יותר לקרוא לכך "הבהרת שיניים"), הוא הזמן הקצר – בתוך שעה עד שעה וחצי של טיפול, ישנן תוצאות נראות לעין. עם זאת, כמובן שבלתי אפשרי להבטיח תוצאה בטיפול זה. יש לשוחח עם המטופל/ת ולבצע תיאום ציפיות. בכל מקרה, השיניים לא תהיינה לבנות כמו בתמונות המגזינים או הפרסומות למשחות שיניים.